
	Αθήνα 22.1.2009

	ΕΚΤΕΛΕΣΤΙΚΗ ΕΠΙΤΡΟΠΗ

Τηλ 2103246109

Fax 2103246165
	ΑΡΙΘΜ. ΠΡΩΤ.: 37


ΔΕΛΤΙΟ ΤΥΠΟΥ

Σύμφωνα με απόφαση του Γενικού Συμβουλίου της Α.Δ.Ε.Δ.Υ., η Εκτελεστική Επιτροπή με επιστολή της (που επισυνάπτεται) στους συναρμόδιους Υπουργούς και την Κυβέρνηση απέσυρε σήμερα τον εκπρόσωπό της και τον αναπληρωτή του από τη Διοίκηση του ΟΠΑΔ και ζήτησε την αναδιοργάνωσή του.
Από την Εκτελεστική Επιτροπή της Α.Δ.Ε.Δ.Υ.

Προς

1.- Υπουργό Εσωτερικών 

κ. Προκόπη Παυλόπουλο

2.- Υπουργό Οικονομίας & Οικονομικών

κ. Ιωάννη Παπαθανασίου

3.- Υπουργό Απασχόλησης &

Κοινωνικής Προστασίας

κα Φάνη Πάλλη – Πετραλιά
4.- Υπουργό Υγείας και Κοινωνικής Αλληλεγγύης

κ. Δημήτρη Αβραμόπουλο

Κύριοι Υπουργοί,
Κάτω από τις συνθήκες πλήρους ανυποληψίας που με ευθύνη της Κυβέρνησης διαμορφώθηκαν στον ΟΠΑΔ η Α.Δ.Ε.Δ.Υ. κρίνει αναγκαίο :
1. Την αναδιοργάνωση και τη στελέχωσή του

2. Την απευθείας εγγραφή της ετήσιας χρηματοδότησης στον προϋπολογισμό του  ΟΠΑΔ και την εξασφάλιση της δυνατότητας άμεσης κάλυψης από την 1/1/ κάθε χρόνου των παρεχόμενων υπηρεσιών, της δωρεάν ιατροφαρμακευτικής περίθαλψης στους ασφαλισμένους χωρίς καμιά απολύτως πρόσθετη επιβάρυνση.
3. Την άμεση, υπεύθυνη ενημέρωσή μας για τα διοικητικά, οικονομικά, διαχειριστικά δεδομένα.

4. Την άμεση αποπληρωμή και εκκαθάριση όλων των μέχρι τώρα χρεών χωρίς επιβάρυνση και αφαίμαξη του προϋπολογισμού του ΟΠΑΔ για το 2009.

Κύριοι Υπουργοί,

Η Α.Δ.Ε.Δ.Υ. αρνούμενη οποιαδήποτε τυπική και χωρίς ουσία σχέση με τη σημερινή πραγματικότητα έκπτωσης του ΟΠΑΔ αποσύρει προς το παρόν, τον εκπρόσωπό της και τον αναπληρωτή του από το Δ.Σ.

Με δεδομένο ότι εδώ και αρκετό χρονικό διάστημα είναι εκτός κάθε δυνατότητας υποστήριξης των εργαζομένων και των συνταξιούχων εξαιτίας του αδιέξοδου που έχει περιέλθει ο ΟΠΑΔ με ευθύνη της Κυβέρνησης, η παρουσία τους είναι πλέον διακοσμητική.

Για την Εκτελεστική Επιτροπή της Α.Δ.Ε.Δ.Υ.

                 Ο ΠΡΟΕΔΡΟΣ                            Ο ΓΕΝ. ΓΡΑΜΜΑΤΕΑΣ

      ΣΠΥΡΟΣ ΠΑΠΑΣΠΥΡΟΣ                     ΗΛΙΑΣ ΗΛΙΟΠΟΥΛΟΣ

